Berlingske Tidende, 1835-11-26
En engelsk Dame, som opholder sig i Gent, og som, opirret af sin Kammerjomfru, havde affyret flere Pistolskud paa en Tjener, er blevet dømt til en Maaneds Fængsel og 200 Frankers Pengestraf, og Kammerpigen til femten Dages Fængsel. Af en Mængde forvirrede Efterretninger, som de ministerielle Blade meddele fra Spanien, synes Følgende det Vigtigste: Den 12te d. M. naaede Cordova med 8000 Mand Pamplona, efterat han havde detascheret General Gurrea med 5000 Mand, for at forfølge trende, til Aragonien marscherede carlistiske Batailloner. Det lader derfor ikke til, at Foreningen med General Evans er lykkedes. Af Cordovas Beretning om Affairen den 28de og 29de October seer man, at Christinerne have mistet tvende Fanger og havt 200 Saarede; Carlisterne have mistet 7–800 Mand og 100 Fanger. – En Depesche forsikkrer, at de trende Barker, der af Carlisterne nylig bleve borttagne i Bidassoas franske Farvande, ere givne tilbage. – Da Carlisterne den 11te d. M. angrebe Christinerne ved Behobia, ere nogle og fyrretyve carlistiske Kugler faldne paa franskt Gebeet. En fransk Officeer er ved denne Lejlighed blevet saaret, dog lykkeligviis ikke farligt, Behobias Kanoner begyndte strax at spille paa Carlisterne, hvorved de bleve tvungne til hurtigt Tilbagetog. Fra Valencia meldes, at den carlistiske Bande-Chef Serradon, som med 2500 Mand holdt 200 christinske Nationalgardister blokkerede i Lucena, er den 9de d. M. blevet tvunget til at ophæve Blokkaden. 3000 Jnfanterister og 300 Ryttere fra Andalusien med blaa-rød-guul Cocarde ere den 7de d. M. ankomne i Nærheden af Valencia, for at slutte sig til denne Provindses Tropper. Tre Batailloner og en Escadron Carlisters Afmarsch, under Jturalde, til Aragonien havde til Øjemed at afbryde Forbindelsen mellem Madrid, og Frankerig. Men denne Expedition skal af Mangel paa Penge være opsat. Jturalde er med sin Generalstab blevet i Tolosa, hvor og Prætendenten endnu den 10de opholdt sig. Ligeledes af Pengemangel er der heller ikke blevet noget af en anden Expedition, der under Den Sebastian skulde afgaae til Catalonien. General Egnia er brudt op til Biscaya, for at forsøge paa at bemægtige sig Bilbao, medens Englænderne ere borte. Den 9de stod han ved Valdacana, i Nærheden af Bilbao, og truede allerede denne sidste By. – Den 12te afgik Don Carlos fra Tolosa til Onnate. – Fra Catalonien meldes, at Oberst Conrad af Fremmed-Legionen har slaaet Carlisterne under Ros d'Eroles ved Puebla og gjort den 300 Mand udygtige til at bære Vaaben. – J Barcelona skal man ikke længer være tilfreds med Hr. Mendizavals Forholdsregler. Navnlig har det almindelige Opbud til Krigstjeneste, og den Tilladelse, med Penge at kunne befrie sig fra samme, vakt stort Mishag der, og foranlediget Mina til at indsende Modforestillinger desangaende til Madrid. Overhovedet synes Mina ikke at staae paa den bedste Fod med Cabinettet i Madrid; dette seer man ogsaa af den Omstændighed, at de spanske ministerielle Blade bestandig søge at nedsætte ham. – Den i Catalonien herskende Uorden lader til at være meget stor. Omtrent 30,000 christinske Bevæbnede opholde sig der, som hver Dag hæve Sold, uden at man er istand til, at faae noget betydeligt Corps af dem stillet mod Carlisterne. – Memorial bordelais vil vide, at Don Carlos har i Frankerig anholdt om Tilladelse til, at hans ældste Søn, som er af en svagelig Constitution, maatte tage sit Ophold i Frankerigs nordlige Departementer, da Lægerne have forordnet ham et, med hans Fødesteds Luft analogt Clima. De legitimistiske Blade erklære denne Angivelse for falsk og paastaae, at Prætendentens Søn befinder sig fortreffeligt, ligesom Hertugen af Bordeaux, der ogsaa for nogen Tid siden blev skildret som sygelig og svag Baron Barantes Afreise fra Paris til sin Gesandtskabs post i St. Petersborg, der var fastsat til den 16de d. M., er nu blevet udsat, og mangfoldige Rygter ere naturligviis i Omløb om Anledningen til denne Opsættelse; man fortæller endog, at den russiske Gesandt i Paris har fornyet de Fordringer, hans Regjering gjør paa 120,000,000 Franker af Frankerig, som Liqvidation for Storhertugdømmet Warschau. Som bekjendt er nemlig Fyrst Lubiensky, der i saa Henseende underhandlede i Paris, allerede for længe siden vendt tilbage til St. Petersborg, uden at man har erfaret noget og Resultatet af hans Underhandlinger. Til at udjevne Stridighederne mellem Frankerig og de forenede nordamericanske Stater skal England have tilbudt sin Mægling. De sidste Efterretninger fra Paris melde, at det Rygte gik, at Dronningen af Spaniens Trontale ved Cortes Forsamlingens Aabning var der indløbet, og at i Følge dens Jndhold vare de spanske Papirer stegne 1 1/2 Procent. Dronningen havde lovet Borgerkrigens Tilendebringelse i fire Maaneder, havde forkyndt, at de patriotiske Bidrag vare fuldkommen tilstrækkelige til at bestride Omkostningerne og at Spanien ikke havde noget udenlandske Laan nødigt, for at trække sig ud af de nuværende Vanskeligheder, at forrente Gjelden o. s. v.